Τα ***Τελετάμπις*** (*Teletubbies*) είναι παιδική σειρά που απευθύνεται σε παιδιά προσχολικής ηλικίας. Δημιουργήθηκε από την Αν Γουντ (Anne Wood) και τον Άντριου Ντάβενπορτ (Andrew Davenport) της Ragdoll Productions, για το BBC, ενώ στην Ελλάδα προβλήθηκε από το Star Channel, αργότερα από την ΕΤ1 και μετά από το Nickelodeon Greece. Η σειρά έχει προβληθεί σε 111 χώρες και έχει μεταφραστεί σε 41 γλώσσες.

Τα Τελετάμπις για πρώτη φορά προβλήθηκαν στις 31 Μαρτίου του 1997 και διήρκεσαν ως τις 5 Ιανουαρίου του 2001 (365 επεισόδια) σε πολλά τηλεοπτικά δίκτυα παγκοσμίως. Οι κύριοι χαρακτήρες της εκπομπής είναι οι Τίνκι Ουίνκι (Tinky Winky), Ντίψι (Dipsy), Λάλα (Laa-Laa), και Πο (Po), τέσσερα παράξενα πλάσματα που μοιάζουν και συμπεριφέρονται σαν μωρά και ζουν σε ένα θόλο. Κάθε ένα από αυτά, έχει διαφορετικό μέγεθος και χρώμα. Η σειρά βραβεύτηκε με Βραβεία Βρετανικής Ακαδημίας Κινηματογράφου το 1998 ως η Καλύτερη Παιδική Σειρά.

Υποδοχή και αντιπαραθέσεις
--------------------------

Το CD single *Teletubbies say "Eh-oh!"*, βασισμένο στη μουσική της σειράς, έφτασε στο νούμερο ένα των αγγλικών singles τον Δεκέμβριο του 1997 και παρέμεινε στο Top 75 για 32 εβδομάδες, με πάνω από ένα εκατομμύριο αντίτυπα.

Τον Απρίλιο του 1997, στον πρώτο κύκλο της σειράς, έπαιξε το επεισόδιο με τίτλο "See-Saw". Περιλάμβανε ένα λιοντάρι (με τη φωνή του Έρικ Σάικς) που κυνηγά μια αρκούδα (με τη φωνή της Πενέλοπε Κιθ). Αυτό το επεισόδιο ήταν αντικείμενο αρνητικής κριτικής για την άβολη κινηματογράφησή του, τη μουσική και το σχέδιο των χαρακτήρων και κρίθηκε ακατάλληλο για παιδιά. Έπειτα, η προβολή του απαγορεύτηκε σε αρκετές χώρες. Το 2000, έπαιξε μια βελτιωμένη εκδοχή αυτού του σκετς με καλύτερο σχέδιο, ήχο και ηθοποιία φωνής. Και οι δύο εκδοχές του επεισοδίου έχουν ανέβει διαδικτυακά πολλές φορές.

Το 1999, ο Αμερικανός βαπτιστής πάστορας και ακτιβιστής Τζέρυ Φάλγουελ (Jerry Falwell), υποστήριξε ότι ο Τίνκι Ουίνκι είναι ομοφυλόφιλος, λόγω του μωβ χρώματος και της τριγωνικής του κεραίας, αποκαλώντας τον "ομοφυλοφιλικό πρότυπο". Αυτό είχε ως αποτέλεσμα αρκετοί να μποϋκοτάρουν την σειρά. Αυτή όμως συνέχισε να προβάλλεται για άλλα δύο χρόνια.

Τον Μάιο του 2007, διατάχθηκε έρευνα στην Πολωνία από την Συνήγορο του Πολίτη για τα παιδιά, Εύα Σοβίνσκα, για το αν η σειρά διαφημίζει την ομοφυλοφιλία. Η άποψη ενός σεξολόγου που ηγήθηκε της έρευνας ήταν ότι "η σειρά δεν έχει αρνητικές επιδράσεις στην ψυχολογία του παιδιού", και η Σοβίνσκα θεώρησε αυτή την εκτίμηση ως "απόλυτα αξιόπιστη". Πρόσθεσε ότι αποφάσισε πως "δεν είναι πλέον απαραίτητο να ψάξω τη γνώμη άλλων ψυχολόγων".

Η σειρά, αν και απευθύνεται σε άτομα προσχολικής ηλικίας, απέκτησε θαυμαστές και σε διάφορες άλλες ηλικίες και κυρίως σπουδαστές κολεγίων, λόγω των έντονων χρωμάτων, των ασυνήθιστων σχημάτων και του επαναλαμβανόμενου λεξιλογίου, που υποδήλωναν ψυχεδελικές επιρροές.

Παραπομπές
----------

1. ↑  «BBC News | UK | Teletubbies top the charts». *news.bbc.co.uk*. Ανακτήθηκε στις 5 Ιουλίου 2023.
2. ↑   *"Teletubbies" See-Saw (TV Episode 1997) - IMDb*, ανακτήθηκε στις 2023-07-05
3. ↑  timw\_brap (17 Σεπτεμβρίου 2018). «There Was An Episode Of Teletubbies That Was So Creepy It Was Banned From Television». *Sick Chirpse* (στα Αγγλικά). Ανακτήθηκε στις 5 Ιουλίου 2023.
4. ↑  «WATCH: This episode of Tellytubbies was so creepy it was banned from TV». *JOE.ie* (στα Αγγλικά). Ανακτήθηκε στις 5 Ιουλίου 2023.
5. ↑  quackersaurusrex (4 Δεκεμβρίου 2018). «The Lion and Bear – a masterpiece in horror without even trying». *Will Do Art For Food* (στα Αγγλικά). Ανακτήθηκε στις 5 Ιουλίου 2023.
6. ↑  Everhart, Karen (22 Φεβρουαρίου 1999). «Is Tinky a gay role model for boys, or a purple toddler in full play?». *Current* (στα Αγγλικά). Ανακτήθηκε στις 5 Ιουλίου 2023.
7. ↑  France-Presse, Agence (1999-02-11). «National News Briefs; Falwell Sees 'Gay' In a Teletubby» (στα αγγλικά). *The New York Times*. ISSN 0362-4331.. Ανακτήθηκε στις 2023-07-05.
8. ↑  «Poland targets 'gay' Teletubbies» (στα αγγλικά). 2007-05-28.. Ανακτήθηκε στις 2023-07-05.
9. 1 2  «CBC.ca Arts - Polish watchdog backs away from Teletubbies probe». *web.archive.org*. 1 Ιουνίου 2007. Αρχειοθετήθηκε από το πρωτότυπο στις 1 Ιουνίου 2007. Ανακτήθηκε στις 5 Ιουλίου 2023. CS1 maint: Unfit url (link)
10. ↑  Official Charts Company (20 Νοεμβρίου 2012). *Million Sellers*. Music Sales Group. σελίδες 311–. ISBN 978-0-85712-882-9.
11. ↑  Gutenko, Gregory (1998). *Deconstructing Teletubbies: Differences between UK and US college students' reading of the children's television programme*. Kansas City, Missouri, USA: College of Arts & Sciences, University of Missouri-Kansas City. σελ. 1. (The campus activities calendar at Imperial College in London includes the airtimes and episode highlights for each show) [parentheses in original quotation].
12. ↑  Susan Brewer (19 Ιουλίου 2010). *Collecting Classic Girls' Toys*. Remember When. σελίδες 153–. ISBN 978-1-78337-521-9.
13. ↑  «The 'Teletubbies' Are Making A Psychedelic Comeback». *HuffPost* (στα Αγγλικά). 16 Ιουνίου 2014. Ανακτήθηκε στις 5 Ιουλίου 2023.

Εξωτερικοί σύνδεσμοι
--------------------

* Επίσημη ιστοσελίδα
* *Τελετάμπις* στην IMDb

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4562899-3
* MusicBrainz: a9d47841-53c6-4975-ad9e-7ef39756dfa3

 |

 |

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Teletubbies  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |